บีเอ็มดับเบิลยู 5 ซีรีส์ เป็นรถยนต์นั่งขนาดใหญ่ที่ผลิตและทำตลาดโดยบีเอ็มดับเบิลยูมาตั้งแต่ปี ค.ศ. 1972 โดยเป็นรุ่นที่มาแทนที่บีเอ็มดับเบิลยู นิวคลาส และปัจจุบันอยู่ในรุ่นที่ 8 รถรุ่นนี้วางจำหน่ายทั้งในรูปแบบซีดาน และรูปแบบสเตชันวากอน (ทำตลาดในชื่อ 'Touring') มาตั้งแต่ปี ค.ศ. 1991 นอกจากนี้ยังเคยมีการวางจำหน่ายรูปแบบฟาสต์แบ็ก 5 ประตู (ทำตลาดในชื่อ 'Gran Turismo') ระหว่างปี ค.ศ. 2009 ถึง 2017 รถในแต่ละรุ่นจะมีการใช้รหัสเรียกภายใน โดยตั้งแต่ปี ค.ศ. 2017 เป็นต้นมาจะใช้ 'G-code' ก่อนหน้านั้นใช้ 'F-code' ระหว่างปี ค.ศ. 2010 ถึง 2016 และใช้ 'E-code' ระหว่างปี ค.ศ. 1972 ถึง 2010 เพื่อใช้ในการแยกแยะรุ่นและเจเนอเรชันออกจากกัน 5 ซีรีส์ รุ่นแรกขับเคลื่อนด้วยเครื่องยนต์เบนซิน 4 สูบ และ 6 สูบ แบบไม่มีเทอร์โบ (naturally aspirated) ส่วนรุ่นต่อ ๆ มามีการใช้เครื่องยนต์ทั้งแบบ 4 สูบ, 6 สูบ, V8 และ V10 ทั้งแบบไม่มีเทอร์โบและแบบเทอร์โบชาร์จเจอร์ โดยเริ่มมีการบรรจุเครื่องยนต์ดีเซลในตระกูล 5 ซีรีส์ มาตั้งแต่ปี ค.ศ. 1982 5 ซีรีส์ เป็นรถยนต์รุ่นที่มียอดขายสูงสุดเป็นอันดับสองของบีเอ็มดับเบิลยูรองจากบีเอ็มดับเบิลยู 3 ซีรีส์ ในวันที่ 29 มกราคม ค.ศ. 2008 บีเอ็มดับเบิลยูได้ฉลองการผลิต 5 ซีรีส์ คันที่ 5 ล้าน ซึ่งเป็นรุ่น 530d sedan สี Carbon Black Metallic รถรุ่นนี้ถือเป็นชื่อรุ่น (nameplate) ที่เก่าแก่ที่สุดของบีเอ็มดับเบิลยูที่ยังคงมีการผลิตอยู่ และเป็นรถยนต์สายการผลิตแรกที่เริ่มใช้คำว่า 'ซีรีส์' (Series) ในชื่อรุ่น โดยเป็นการเปิดตัวระบบการตั้งชื่อรุ่นด้วยตัวเลขสามหลักที่ยังคงใช้มาจนถึงปัจจุบัน และตั้งแต่รุ่น E28 เป็นต้นมา 5 ซีรีส์ ทุกเจเนอเรชันจะมีรุ่นประสิทธิภาพสูงในตระกูล 'M' วางจำหน่ายในชื่อ บีเอ็มดับเบิลยู เอ็ม 5 (BMW M5) รุ่นที่ 1 (E12; พ.ศ. 2515-พ.ศ. 2524) บีเอ็มดับเบิลยู 5 ซีรีส์ รุ่นที่ 1 บีเอ็มดับเบิลยู 5 ซีรีส์ รุ่นที่ 1 (หลังปรับโฉม) บีเอ็มดับเบิลยู 5 ซีรีส์ E12 นับเป็นจุดเริ่มต้นของ บีเอ็มดับเบิลยู 5 ซีรีส์ โดยมันได้รับช่วงต่อมาจาก BMW 2000 ดีไซน์ภายนอกถูกออกแบบโดย Paul Bracq นักออกแบบชื่อดังชาวฝรั่งเศส จุดเด่นของ E12 คือความปลอดภัยของห้องโดยสารโดยมีการนำระบบคอมพิวเตอร์เข้ามาช่วยในการออกแบบเพื่อความปลอดภัยที่มากขึ้น โฉมนี้เป็นโฉมที่สร้างความสำเร็จทางด้านยอดขายอย่างถล่มทลายให้กับ BMW เลยทีเดียว รุ่นที่ 2 (E28; พ.ศ. 2524-พ.ศ. 2531) บีเอ็มดับเบิลยู 5 ซีรีส์ รุ่นที่ 2 บีเอ็มดับเบิลยู 5 ซีรีส์ รุ่นที่ 2 (ภายใน) บีเอ็มดับเบิลยู 5 ซีรีส์ E28 จำหน่ายในปี พ.ศ. 2524 จนถึงปี พ.ศ. 2531 เส้นสายบนตัวถังของโฉม E28 ยังคงเหมือนกับตัว E12 ไว้ แต่จะขยายกระจังหน้าและเปลี่ยนโคมไฟหน้าเล็กน้อยให้ดูทันสมัยขึ้น ช่วงล่างถูกพัฒนาขึ้นใหม่ทั้งหมด เริ่มมีการใส่ระบบเบรก ABS, Computer On-Board, และหัวฉีดแบบอิเล็กทรอนิคเข้ามาในโฉมนี้ แถมยังมีการปล่อยรุ่นสมรรถนะสูงอย่าง M5 ออกมาเป็นครั้งแรกด้วย รุ่นที่ 3 (E34; พ.ศ. 2531-พ.ศ. 2539) บีเอ็มดับเบิลยู 5 ซีรีส์ รุ่นที่ 3 บีเอ็มดับเบิลยู 5 ซีรีส์ รุ่นที่ 3 (ภายใน) บีเอ็มดับเบิลยู 5 ซีรีส์ E34 รุ่นนี้จำหน่ายในไทยเมื่อปี 2532 โดยมันเป็นรุ่นที่ได้รับความนิยมอยู่ไม่น้อย ไม่แพ้กับ 3 Series E30 และคู่แข่งอย่าง Mercedes-Benz W124 E Class ในขณะนั้น โดยรุ่นย่อยที่ขายที่สุดคือ 525i เพราะเป็นรถที่แรงและทรงพลัง ด้วยเครื่องยนต์ M20 6 สูบ 2.5 ลิตร ต่อมาได้เปลี่ยนเครื่องยนต์ใหม่เป็น M50 และ M50U 6 สูบ 2.0 – 2.5 ลิตร รุ่นนี้ได้ขายเรื่อยๆ ไปจนถึงปลายปี 2539 แล้วลากขายรถในสต๊อกจนถึงปี 2540 โฉมนี้จัดเต็มเรื่องระบบความปลอดภัยมาก มีการใส่ถุงลมนิรภัย, เบรก ABS, และระบบควบคุมเสถียรภาพการทรงตัว ASC มาให้ด้วย รุ่นนี้ยังมีรุ่นพิเศษในประเทศไทยโดยเฉพาะคือ 520iS โดยได้มีการปรับจูนเครื่องใหม่ให้แรงขึ้น และเป็นรุ่นที่มีการปรับแต่งเครื่องยนต์โดยยนตรกิจ (Yontrakit Industry Co., Ltd.) จากโรงงานโดยตรง 2.0 ลิตร M50 6 สูบ 150 แรงม้า รุ่นที่ 4 (E39; พ.ศ. 2539-พ.ศ. 2547) บีเอ็มดับเบิลยู 5 ซีรีส์ รุ่นที่ 4 บีเอ็มดับเบิลยู 5 ซีรีส์ รุ่นที่ 4 (ปรับโฉม) บีเอ็มดับเบิลยู 5 ซีรีส์ E39 เป็นรุ่นที่ต่อจาก E34 โดยจำหน่ายในประเทศไทยเมื่อปี 2540 ซึ่งเป็นปีเดียวกันกับปีที่เกิดเหตุการณ์วิกฤติเศรษฐกิจต้มยำกุ้งเมื่อ กรกฎาคม 2540 พอดี รุ่นนี้ที่ขายในไทยมีอยู่ 4 รุ่นด้วยกันคือ 520i 523i 523iA และ 528i คู่แข่งของมันก็คือ Mercedes Benz E Class W210 และ Volvo 960 รุ่นตาเล็ก (ต่อมาได้เปลี่ยนชื่อรุ่นเป็น S90 และจำหน่ายแทนที่โดย S80 ซึ่งเป็นรถขับล้อหน้าในปี 2542) รุ่นนี้ได้มีการใส่ของไฮเทคในยุคนั้นอย่างเต็มรูปแบบ เช่น พวงมาลัย Multi-Function, ระบบนำทางดาวเทียม(สเปกไทยไม่มีระบบนี้), เบาะ Active Seat, และ DSC รุ่นย่อยที่ขายดีที่สุดคือ 523i และ 523iA โดยใช้เครื่องยนต์ 2.5 ลิตร 6 สูบ 170 แรงม้า รหัส M52 และ M52TU รุ่นนี้เป็นรุ่นที่จำหน่าย 2 สมัยในไทยคือ ยุคแรกขายโดยยนตรกิจ และหลังจากนั้นก็เป็นยุคบริษัทแม่มาขายเองเมื่อปี 2541 ต่อมาได้มีการเปิดตัวรุ่นปรับโฉมในประเทศไทยเมื่อปี 2544 โดยยกเลิกจำหน่าย 520i (2.0 ลิตร) และ 528i (2.8 ลิตร) เครื่องยนต์รุ่น M52 ทิ้งไป และได้เปลี่ยนรุ่นย่อยจาก 528i เป็น 530i รหัสเครื่องยนต์ M54B30 ในปี 2546 E39 รุ่นปรับโฉมหรือ LCI ในประเทศไทยได้มีการเปลี่ยนเครื่องยนต์ใหม่เป็นรหัส M52TUB24 2.4 ลิตร 6 สูบ 184 แรงม้า ในรุ่น 523i และ 523iA และเครื่องยนต์ 3.0 ลิตร 6 สูบ 230 แรงม้า รหัส M54B30 ในรุ่น 530i โดยรุ่นย่อยของตัวปรับโฉมหรือตัว LCI ที่ขายในประเทศไทยมีดังนี้ 523i/523iA (2.4 ลิตร 6 สูบ M52TUB24) : executive, comfort, sport 530i (3.0 ลิตร 6 สูบ M54B30) : M Sport E39 ได้ขายเรื่อยๆ จนยุติการจำหน่ายในไทยในปลายปี 2546 และลากขายจนหมดสต๊อกในปี 2547 ก่อนที่จะเปิดตัวรุ่นใหม่อย่าง E60 ในเวลาต่อมา รุ่นที่ 5 (E60/E61; พ.ศ. 2547-พ.ศ. 2553) บีเอ็มดับเบิลยู 5 ซีรีส์ รุ่นที่ 5 บีเอ็มดับเบิลยู 5 ซีรีส์ รุ่นที่ 5 รุ่นปรับโฉม บีเอ็มดับเบิลยู 5 ซีรีส์ E60 เปิดตัวในเมืองไทยอย่างเป็นทางการครั้งแรกเมื่อวันที่ 11 กุมภาพันธ์ พ.ศ. 2547 โดยช่วงแรกจะจำหน่ายรุ่น 525i (2.5 L M54) และ 530i (3.0 L M54) เป็นรุ่นนำเข้า ต่อมาได้มีการเปิดตัวรุ่นประกอบในประเทศในช่วงปลายปีเดียวกันและได้เพิ่มอีก 2 รุ่นเป็น 4 รุ่นคือ 520i 2.0 ลิตร 525i 525i-SE 2.5 ลิตร และ 530i 3.0 ลิตร ในปี พ.ศ. 2549 รุ่นนี้ได้สร้างปรากฏการณ์ใหม่โดยเพิ่มรุ่นเครื่องดีเซล 2.0 ลิตร M47 163 แรงม้าเป็นทางเลือกใหม่ในรุ่น 520d ในวันที่ 9 กันยายน พ.ศ. 2549 ก่อนจะมีการเปิดตัวรุ่นปรับโฉมหรือ LCI ในปี พ.ศ. 2550 หรือ 1 ปีถัดมา หลังจากนั้นในปลายปี พ.ศ. 2552 ได้เพิ่มรุ่นย่อยใหม่ให้กับรุ่นขายดีอย่าง 520d คือ 520d Corporate 2.0 ลิตร N47 โดยปรับราคาให้ดูน่าจับต้องได้ในราคา 2.999 ล้านบาท ก่อนที่จะถูกแทนที่โดย รุ่นที่ 6 หรือ F10 รุ่นนี้มีการใส่ระบบ iDrive เป็นอุปกรณ์มาตรฐานและระบบที่ไฮเทคขึ้นจากรุ่นก่อน เช่น Adaptive Cruise Control, เซนเซอร์ถอยจอด, Head-Up Display และมันยังเป็น 5-Series รุ่นแรกและรุ่นเดียวที่คอนโซลกลางไม่เอียงเข้าหาคนขับด้วย รุ่นที่ 6 (F10/F11/F07/F18; พ.ศ. 2553-พ.ศ. 2560) บีเอ็มดับเบิลยู 5 ซีรีส์ รุ่นที่ 6 สีทองแชมเปญ บีเอ็มดับเบิลยู 5 ซีรีส์ รุ่นที่ 6 รุ่นปรับโฉม บีเอ็มดับเบิลยู 5 ซีรีส์ F10 เปิดตัวอย่างเป็นทางการในงาน BMW Xpo 2010 โดยทำตลาดดังนี้ พ.ศ. 2553 มีการเปิดตัวครั้งแรกโดยเป็นรุ่นนำเข้าทั้ง 2 รุ่นคือ BMW 535i และ BMW 530d เครื่องยนต์ 3.0 L มีการเปิดตัว BMW 523i ใหม่ เครื่องยนต์ 2.5 ลิตร N52B25 I6 รุ่นประกอบในประเทศ โดยมี 2 รุ่น ประกอบด้วย BMW 523i และ BMW 523i Highline พ.ศ. 2554 มีการเพิ่มรุ่นย่อยใหม่เป็นรุ่น 520d เครื่องยนต์ 2.0 ลิตร N47D20 4 สูบ และ 525d เครื่องยนต์ 3.0 ลิตร N57D30 6 สูบ ซึ่งเข้ามาแทนที่ 530d รุ่นนำเข้า โดยทั้ง 2 รุ่นเป็นรุ่นประกอบในประเทศ มีการเพิ่มรุ่นย่อยใหม่เป็นรุ่น 520d Touring Sport รถแวกอนพร้อมชุดแต่ง M Sport พ.ศ. 2555 มีการเปิดตัวรุ่นย่อยใหม่ในรุ่นเครื่องเบนซินอย่าง 520i, 528i, และ 528i Sport โดยทั้ง 3 รุ่น เข้ามาจำหน่ายแทน 523i มีการเปิดตัวรุ่น ActiveHybrid 5 เป็นครั้งแรกในประเทศไทย ด้วยเทคโนโลยีของเครื่องยนต์ไฮบริดเต็มรูปแบบ ขนาด 3.0 ลิตร N55B30 turbo I6 340 แรงม้า พ.ศ. 2556 มีการปรับอุปกรณ์ใหม่โดยเพิ่มระบบความบันเทิงสำหรับผู้โดยสารด้านหลัง Rear Seat Entertainment (ยกเว้นรุ่น 520d, 520i และ 528i Sport) พร้อมจอขนาด 9.2 นิ้ว 2 ตำแหน่ง แยกการแสดงผลเป็นอิสระ พร้อมรีโมทคอนโทรล สามารถดูโทรทัศน์และภาพยนตร์จากแผ่น DVD, แผนที่จากระบบนำทางผ่านดาวเทียม, และแยกการฟังวิทยุผ่านทางหูฟังส่วนตัวซึ่งเป็นอุปกรณ์เสริม และ (รุ่น 525d luxury จะเป็นสีทองแชมเปญ และมีราคาเริ่มต้นที่ 4,399,000 บาท มีไม่ถึง 5 คัน ปัจจุบันราคามือสอง 14,000,000+ บาท) พ.ศ. 2557 มีการเปิดตัวรุ่นปรับโฉมหรือ LCI โดยมี 7 รุ่นย่อยคือ 520i, 520d, 525d M Sport, 525d Luxury, 528i M Sport, 528i Luxury และ ActiveHybrid 5 พ.ศ. 2558 มีการตัดรุ่น 520d และ ActiveHybrid 5 ทิ้งไป มีการเพิ่มรุ่นย่อยใหม่เป็นรุ่น 520d M Sport แทน 520d รุ่น base พ.ศ. 2559 มีการเปิดตัวรุ่นย่อยใหม่ของคนรักรถดีเซลที่ต้องราคาที่จับต้องได้คือ 520d Elite โดยตัดชุดแต่ง M Sport / ล้อ M Sport ออกไป ได้ล้ออัลลอยขนาด 17 นิ้ว ส่วน Option พื้นฐาน และอุปกรณ์ต่างๆ ใกล้เคียงกับ 520d M Sport เดิม พ.ศ. 2560 ยุติการทำตลาดโดยถูกจำหน่ายแทนที่โดยรุ่นที่ 7 หรือ G30 รุ่นที่ 7 (G30/G31/G38; พ.ศ. 2560-2566) บีเอ็มดับเบิลยู 5 ซีรีส์ รุ่นที่ 7 บีเอ็มดับเบิลยู 5 ซีรีส์ G30 เปิดตัวในประเทศไทยอย่างเป็นทางการในเดือนกุมภาพันธ์ พ.ศ. 2560 โดยทำตลาดดังนี้ พ.ศ. 2560 เปิดตัวครั้งแรกโดยจำหน่าย 3 รุ่นย่อยคือ 520d Luxury, 520d Luxury (Limited) และ 530i M Sport โดยเป็นรุ่นนำเข้าทั้งคัน มีการเปิดตัวรุ่นประกอบในประเทศเป็น 520d Sport ในเดือนสิงหาคม มีการเปิดตัว 530e Plug-in Hybrid ทั้ง 2 รุ่นย่อยคือ Luxury และ M Sport รุ่นประกอบในประเทศในงาน Motor Expo 2017 โดยเข้ามาจำหน่ายแทนรุ่นนำเข้า พ.ศ. 2561 บีเอ็มดับเบิลยู M5 (F90) มีการเปิดตัว 530i Touring M Sport รถแวกอน 5 ประตู ครั้งแรกในงาน Motor Show 2018 วันที่ 22 กุมภาพันธ์ พ.ศ. 2561 ได้เปิดตัวอย่างเป็นทางการในประเทศไทย และ ได้จำหน่ายรุ่นสมรรถนะสูง M5 ราคา 13,339,000 บาท (นำเข้าทั้งคันจากเยอรมนี) การเปิดตัวรุ่นย่อยใหม่เป็นรุ่น 520d M Sport โดยจำหน่ายแทนรุ่น 520d Sport เดิม มีการเพิ่มรุ่นย่อยใหม่ 530e Highline เพื่อมาแทนรุ่น 530e Luxury เดิม พ.ศ. 2562 มีการเพิ่มรุ่นย่อยใหม่ 530e Elite ในราคา 2.999 ล้านบาท พ.ศ. 2563 มีการตัดรุ่น 530e Highline ทิ้งไป พ.ศ. 2564 บีเอ็มดับเบิลยู 5 ซีรีส์ รุ่นที่ 7 (ปรับโฉม) มีการเปิดตัวรุ่นปรับโฉมหรือ LCI ให้กับ 530e และ 520d เมื่อวันที่ 20 มกราคมที่ผ่านมา โดยเพิ่มสีใหม่ น้ำเงิน Phytonic Blue และ สีเทานม Bernina Grey Amber Effect ในรุ่น M Sport เปลี่ยนกันชนหน้าและหลังดีไซน์ใหม่ พร้อมเพิ่มออปชั่นที่มากกว่าเดิม รวมไปถึงเพิ่มระบบ Xtraboost ใน 530e ส่วนรุ่นย่อย มี 3 รุ่นเหมือนเดิม (520d M Sport, 530e Elite/M Sport) พ.ศ. 2565 มีการเปิดตัวรุ่น 520d M Sport (M Performance Edition) จำนวนจำกัด 80 คัน ประกอบด้วย กระจังหน้า, ลิ้นกันชนหน้า, สปอยเลอร์หลัง, ฝาครอบกระจก M Performance คาร์บอน, สติ๊กเกอร์ M Performance คาดด้านข้างตัวรถ และ โลโก้ M Performance ที่กาบประตูรถ ราคา 3,619,000 บาท มีการเปิดตัวรุ่น BMW 530e Plug-in Hybrid M Sport M Performance Edition ตามมา ประกอบด้วย กระจังหน้า, ลิ้นกันชนหน้า, สปอยเลอร์หลัง และ ฝาครอบกระจก M Performance คาร์บอน, สติ๊กเกอร์ M Performance คาดด้านข้างตัวรถ และ บริเวณสเกิร์ตข้าง เพิ่มเงิน 80,000 บาท เปิดตัว BMW M5 Competition (LCI) ราคา 13,399,000 บาท (นำเข้าทั้งคันจากเยอรมนี) พ.ศ. 2566 เปิดตัวรุ่นย่อยใหม่ 530e Luxury แทนรุ่น Elite เดิม ส่วน 520d/530e M Sport จะเปลี่ยนชุดตกแต่งใหม่เป็น M Sport Pro โดยจะได้กระจังหน้าสีดำมาให้ รุ่นที่ 8 (G60/G61/G68; พ.ศ. 2566-ปัจจุบัน) บีเอ็มดับเบิลยู 5 รุ่นที่ 8 (G60; 520i) บีเอ็มดับเบิลยู 5 รุ่นที่ 8 (G60; i5)BMW 5-Series รุ่นถัดไป (G60) ในส่วนของขุมพลังไฟฟ้า อาจมีแบตเตอรี่ขนาด 70 และ 100 kWh ให้เลือก ขับขี่ได้ไกลสุดไม่ต่ำกว่า 400 กิโลเมตร พร้อมทางเลือกมอเตอร์เดี่ยวขับเคลื่อนล้อหลัง หรือ มอเตอร์คู่ขับเคลื่อนสี่ล้อ คาดว่า BMW 5-Series รุ่นถัดไป BMW 5 Series โฉม G60 ได้ถูกเผยโฉมครั้งแรกเมื่อวันที่ 24 พฤษภาคม ที่ผ่านมา พร้อมกับการเผยโฉม BMW i5 ขุมพลังไฟฟ้าล้วนเป็นครั้งแรกของซีรีส์ 5 งานดีไซน์ด้านหน้าจะเป็นรูปทรงหน้าฉลาม พร้อมไฟหน้าทรงที่ค่อนข้างดุเหมือนของ E60 เสริมด้วยหน้ายาวแต่มี overhang ที่สั้น มือเปิดประตูเป็นแบบงัดขึ้นพร้อมจมลงให้กลมกลืนไปกับตัวถังเหมือน i4 ด้านหลังจะมีไฟท้ายที่เพรียวยาวและแคบลง เสริมด้วยสปอยเลอร์หลังในตัว ห้องโดยสารจะมาพร้อมกับระบบแสดงผลจอคู่อย่างมาตรวัด ขนาด 12.3 นิ้ว และ หน้าจอสัมผัส ขนาด 14.9 นิ้ว พร้อมระบบปฏิบัติการ iDrive 8 มาใช้ ส่วนขุมพลังจะมีทั้ง เบนซิน, ดีเซล, PHEV และ EV ซึ่งอย่างหลังสุดจะใช้รหัส i5 ด้านขุมพลังของ BMW 5 Series โฉมนี้จะมีขุมพลังให้เลือกทั้งเบนซินและดีเซลที่มาพร้อมเทคโนโลยี Mild-hybrid 48 โวลต์ และเครื่องยนต์ Plug-in Hybrid ภายใต้รหัส 530e และ 550e xDrive บีเอ็มดับเบิลยู i5 พร้อมชุดแต่ง M Sport Package Pro ส่วนรุ่นขุมพลังไฟฟ้าอย่าง i5 จะมีให้เลือกทั้งรหัส i5 eDrive40 และ i5 M60 xDrive โดยรุ่น i5 eDrive40 ขับเคลื่อนด้วยมอเตอร์ไฟฟ้า 1 ตัวกำลังสูงสุด 340 แรงม้า (HP) แรงบิดสูงสุด 430 นิวตัน-เมตร ขับเคลื่อนล้อคู่หลัง ให้อัตราเร่ง 0-100 กม./ชม. ในเวลา 6.0 วินาที ทำความเร็วสูงสุดได้ 193 กม./ชม. และมีระยะทางขับขี่ 497 - 582 กิโลเมตรตามมาตรฐาน WLTP ส่วนรุ่น i5 M60 xDrive มาพร้อมมอเตอร์ไฟฟ้ากำลังสูงสุดถึง 601 แรงม้า แรงบิดสูงสุด 820 นิวตัน-เมตร สามารถเร่งความเร็วจาก 0-100 กม./ชม. ในเวลาเพียง 3.8 วินาที และทำความเร็วสูงสุดได้ 230 กม./ชม. พร้อมแบตเตอรี่ที่ให้ระยะทางขับขี่ 455 - 516 กิโลเมตรตามมาตรฐาน WLTP BMW 5 Series G60 ได้ออกจำหน่ายในเดือนตุลาคม 2566 สำหรับในประเทศไทย BMW (Thailand) เตรียมเปิดตัว BMW 5-Series (G60) ในประเทศไทย อย่างเป็นทางการ วันที่ 19 ตุลาคม 2566 โดยจะประเดิมด้วย BMW i5 ขุมพลังไฟฟ้า 100% ตามมาด้วยรุ่นดีเซล และ Plug-in Hybrid ในปี 2567 พ.ศ. 2566 มีการเปิดตัว BMW i5 G60 รุ่นขุมพลังไฟฟ้า 100% โดยเป็นรถเข้าทั้งคัน CBU จากเยอรมนี โดยมี 2 รุ่นย่อยคือ i5 eDrive40 M Sport (ขับเคลื่อนล้อหลัง) : 4,999,000 บาท i5 M60 xDrive (ขับเคลื่อน4ล้อ) : 5,599,000 บาท พ.ศ. 2567 มีการเปิดตัว 520d และ 530e เป็นรุ่นประกอบในไทยตั้งแต่แรกที่เปิดตัว 520d M Sport Pro 3,779,000 บาท 530e M Sport Pro 3,949,000 บาท มีการเปิดตัว i5 eDrive40 M Sport (Inspiring) รุ่นย่อยใหม่ Inspiring ในช่วงกลางปีเดียวกัน ราคาถูกลง 400,000 บาท เนื่องจากมีการตัดออปชั่นที่ไม่จำเปออกไปอาทิ ล้อเหลือขนาด 19 นิ้ว ช่วงล่างเหลือแค่ M Sport ระบบ Driving Assistant Plus ตัดสปอยเลอร์หลัง M และระบบระบายความร้อนตรงเบาะคู่หน้า ออกไป i5 eDrive40 M Sport (Inspiring) (ขับเคลื่อนล้อหลัง) : 4,599,000 บาท (NEW) i5 eDrive40 M Sport (ขับเคลื่อนล้อหลัง) : 4,999,000 บาท i5 M60 xDrive (ขับเคลื่อน4ล้อ) : 5,599,000 บาท มีการเปิดตัว BMW i5 eDrive40 M Sport Touring เป็นครั้งแรก พร้อมเปิดจองผ่านช่องทางออนไลน์ผ่านเมีว็บไซต์จำนวนจำกัด 10 คันเท่านั้น มี 2 รุ่นย่อยคือ i5 Touring eDrive40 M Sport 4,899,000 บาท i5 Touring eDrive40 M Sport PRO 4,999,000 บาท มีการเปิดตัว BMW M5 (G90) THE M HYBRID V8 727 PS 1,000 Nm Motor Expo 2024 BMW M5 (G90) : 12,999,000 บาท สามารถเลือกเพิ่ม Option : M Carbon Ceramic Brake ได้ + 700,000 บาท ราคาอยู่ที่ 13,699,000 บาท บีเอ็มดับเบิลยู M5 (G90) บีเอ็มดับเบิลยู M5 (G99) เตรียมเปิดตัวในไทย พ.ศ. 2568 มีการเปิดตัวรุ่นย่อยใหม่ 530e Inspiring ตกแต่งด้วย Titanium Bronze พร้อมภายในลายไม้ Dark Oak BMW 530e Inspiring ราคา 3,299,000 บาท พ.ศ. 2569 มีการเปิดตัว i5 M Sport eDrive40e รุ่นประกอบไทย BMW i5 M Sport eDrive40e ราคา 3,499,000 บาท อ้างอิง 5 ซีรีส์